b'\n_START_ARTICLE_\nREC 3: Genesis\n_START_SECTION_\nJuoni\n_START_PARAGRAPH_\nClara on menossa naimisiin Koldon kanssa. Heid\xc3\xa4n ollessaan kirkolla paikalla on my\xc3\xb6s Koldon serkku Adri\xc3\xa1n, joka videokuvaa h\xc3\xa4it\xc3\xa4. Paikalla on my\xc3\xb6s Adri\xc3\xa1nin set\xc3\xa4, jota on purrut koira, mutta h\xc3\xa4n v\xc3\xa4itt\xc3\xa4\xc3\xa4 olevansa kunnossa. My\xc3\xb6hemmin juhlien ollessa t\xc3\xa4ydess\xc3\xa4 vauhdissa Adri\xc3\xa1nin set\xc3\xa4 alkaa oirehtia, kuten oksennella. Ollessaan juhlapaikassa parvekkeella h\xc3\xa4n putoaa sielt\xc3\xa4 ja h\xc3\xa4nen vaimonsa tulee auttamaan h\xc3\xa4nt\xc3\xa4 yl\xc3\xb6s. Yht\xc3\xa4kki\xc3\xa4 h\xc3\xa4n puree vaimoaan kaulaan ja oksentaa yhden vieraan p\xc3\xa4\xc3\xa4lle. Infektio, joka muuttaa ihmiset verenhimoisiksi pedoiksi, alkaa levit\xc3\xa4 aggressiivisesti useimpiin vieraisiin. Vieraiden panikoidessa ymp\xc3\xa4riins\xc3\xa4 Clara ja Koldo erkaantuvat toisistaan. Elossa olevat aloittavat selviytymistaistelun.\n_START_SECTION_\nVastaanotto\n_START_PARAGRAPH_\nElokuvalla on Metacriticiss\xc3\xa4 keskiarvona 45/100. Rotten Tomatoesissa 39\xc2\xa0% kriitiikoiden arvioista oli positiivisia. Suomessa Episodi antoi elokuvalle arvosanaksi 3/5 ja Iltalehti 2/5.'